১ম বিভাগ ক্রিকেটে মেহেরপুর ক্লাসিক ক্রিকেট ক্লিনিক ৬ উইকেটে জয়লাভ করেছে - Meherpur News
মূলপাতা খেলাধুলা	১ম বিভাগ ক্রিকেটে মেহেরপুর ক্লাসিক ক্রিকেট ক্লিনিক ৬ উইকেটে জয়লাভ করেছে
মেহেরপুর জেলা ক্রীড়া সংস্থার আয়োজনে ১ম বিভাগ ক্রিকেট লীগের আজকের খেলায় মেহেরপুর ক্লাসিক ক্রিকেট ক্লিনিক ৬ উইকেটে জয়লাভ করেছে। বিজয়ী দলের সান্টু অপরাজিত থেকে ৮৩ রান সংগ্রহ করায় তাকে ম্যান অব দ্যা ম্যাচ নির্বাচন করা হয়েছে।
আজ বুধবার মেহেরপুর ষ্টেডিয়াম মাঠে অনুষ্ঠিত ১ম বিভাগ ক্রিকেট লীগের ১ম রাউন্ডের খেলায় প্রথমার্ধে ব্যাট করতে নেমে দারিয়াপুর পাবলিক ক্লাব ৩০ ওভারে ৭ উইকেট হারিয়ে ২০৭ রান সংগ্রহ করে। দলের পক্ষে এখলাস ৪৭, নয়ন ৪২ এবং হুসাইন ৪০ রান সংগ্রহ করে।
জবাবে, জয়ের লক্ষ্যমাত্রা নিয়ে ব্যাট করতে নেমে মেহেরপুর ক্লাসিক ক্রিকেট ক্লিনিক সান্টুর ব্যাটে ভর করে ২৪ ওভার ৩ বল খেলে ৬ উইকেট হাতে রেখে ২০৮ রান সংগ্রহ করে। সান্টু ছাড়াও বিজয়ী দলের আসিফ ৫৬ রান সংগ্রহ করে দলকে বিজয়ের পথে একধাপ এগিয়ে নেয়।